Hêrîş Herêma Dêrazorê ra ame kerdene. Goreyê Ajansê Sanayî yê girêdayîyê Hukmatê Şamî yo, wexto ke kamyona sivîlan vîyartêne, çeteyan mayînêk teqnaya.
Ajansê Sanayî dîyar kerd ke 5 kesan dinyaya xo bedilnaya û tewr tay 40 kesî zî birîndar ê
Keyeyê Çimdarîye yê Heqanê Merdiman ê Sûrîye zî dîyar kerd ke 8 kesî merdê û tewr tay 35 kesî birîndar ê.
3 rojan ra ver zî Herêma Hama ra 2 mayînê çeteyanê DAÎŞî teqîyaybî û 10 sivîlî merdbî. Wexto ke sivîlî xo rê qampîrekî arê dayêne, bêy hedef.
Orteyê aşma sibate de Rojhelatê Humusî ra çeteyanê DAÎŞî reyna hêrîşê sivîlan kerdbî, û 68 kesî qetil kerdbî.
Qampîrekê/sungê çolê Sûrîye dinya de namdar ê û tewr baş ê. mabênê aşma sibate û nîsane de yenê arêdayene û bi fîyetêkê vayî yenê rotene.
